**Referat af bestyrelsesmøde 19. maj 2019 kl. 14-15**

**Idrættens Hus**

**Til stede**: Henrik Christoffersen (HC), Martin Uhd Grønbech (MU), Tobias Rasmussen (TR), Peter Brandt Andersen (PBA), Mikkel Juul Larsen (MJL), Allan Holm Pedersen (AP), Søren Skau (SS), Rikke Jensen (RJ), Lotte Bork (LB) og Jens Ellitsgaard (JE, referent).

**Afbud**: Kirsten Jensen (KJ)

**WCF trænerkursus**

PBA informerede om, at det tidligere omtalte trænerkursus under WCF kan afholdes i Danmark, fordi vi er valgt som pilotprojekt. Kurset vil dog ikke nå at blive færdigt i år, hvorfor det tidligst kan afholdes i efteråret 2020. Da Danmark kan blive testnation kan kurset muligvis leveres gratis fra WCF - eller alternativt til reduceret pris.

Bestyrelsen er enige om at vente med at afholde WCF trænerkursus til det nye kursus er klar.

**Medieudvalg**

PBA informerede om igangsættelsen af medieudvalget, som indtil videre kun består af to personer på trods af efterlysning af flere medlemmer via Facebook. Medieudvalget vil stå for drift af hjemmeside, kommunikation via Facebook, fortællinger og billeder fra diverse turneringer samt en del andre ting.

Der var lidt diskussion om, hvad der skal lægges op på den officielle Dansk Curling Forbund Facebook side, hvor bestyrelsen ikke mener, der skal oplistes resultater fra åbne turneringer.

**Elitestrategi**

Vi skal hurtigt i gang med planlægning og dannelse af struktur. Det første skridt vil være at få sat "jobopslag" til landstrænere/sportslig ledelse op.

Turneringsudvalget skal lægge turneringsplanen inklusiv datoer for kvalifikationsturneringer til EM/VM, og den skal rundt ganske hurtigt, så klubberne kan kommentere herpå. I fremtiden vil den sportslige ledelse have en del at sige i forhold til placering af kvalificerende turneringer, men dette kan ikke nås til den kommende sæson.

**Info fra Lotte**

LB har indsendt ansøgning til Slots- og Kulturstyrelsen om støtte til kurser. Der afholdes 1-2-træner kursus i forbindelse med skolemesterskaber i curling i Silkeborg. De elever, som var inviteret ind at se curling under VM er også inviteret til skolemesterskab i september-november 2019 i Silkeborg.

**Medlemshvervning - Curling Kick Off**

HC har aftalt med firmaet Happy Helper, at de laver nogle grafiske oplæg til kampagnen, som skal sættes i gang senest i slutningen af juni - men gerne før.

Happy Helper gør dette arbejde som en del af sponsoraftalen, så beløbet de skal betale for reklamepladser bliver lavere. Sponsoraftalen er dog ikke endeligt på plads endnu. AP opfordrede til at have nogle klausuler i sponsorkontrakten, så DCuF kan trække sig skadesløs ud, hvis der indtræffer tilfælde, der kan have negativ indvirkning på DCuF's omdømme.

Stort set alle klubber i Danmark er med på denne kampagne, hvor man kan købe Curling Kick Off i de forskellige klubber, som dog har hver deres format.

HC er blevet kontaktet af en gruppe universitetsstuderende, der laver dream city på Roskilde festival. De vil gerne have økonomisk støtte til "curling"-event på festivalen. Bestyrelsen ser dog ingen gevinst ved dette.

**Konstituering**

TR fortsætter som kasserer. Næste år skal denne post vælges direkte på generalforsamlingen.

PBA fortsætter som næstformand og formand for medieudvalget.

RJ overtager posten som sekretær, som hun har varetaget for DCuF tidligere.

MU fortsætter som formand for eliteudvalg, og HC og AP kommer med i eliteudvalget (eventuelt fortsætter Ulrik Schmidt også i dette udvalg).

RJ og HC bliver bestyrelsens internationale repræsentanter.

**Datoer for bestyrelsesmøder i det kommende år**

Søndag den 25/8 2019 kl. 10-16 i Idrættens Hus

Onsdag den 9/10 2019 kl. 17-21 i Odense

Søndag den 24/11 2019 kl. 11 med efterfølgende spisning (i København)

Torsdag den 23/1 2020 kl. 17-21 i Odense

Søndag den 15/3 2020 kl. 10-16 i Idrættens Hus

Generalforsamling søndag den 3/5 2020 kl. 11 i Idrættens Hus.

Aktionsliste på næste side…

**Aktionsliste**

|  |  |  |
| --- | --- | --- |
| **Aktion** | **Ansvarlig** | **Status** |
| Finde bedst egnede platform/database til at opbevare dokumenter | Martin |  |
| Lave årshjul med diverse opgaver og tidsfrister | Jens, Henrik, Tobias, Martin, Freddy | Udkast med format OK |
| Arrangere WCF trænerkursus i DK i august/september 2019 | Peter | Udsat til 2020 |
| Afklaring af hvilke administrative arbejdsopgaver der kan laves af IKC | Henrik |  |
| Afklare økonomiske dispositioner, fuldmagter til konti, betalingskortholdere. Herunder at få adgang til konti og kigge på Mastercard til indkøb af flybilletter | Henrik, Tobias og Martin |  |
| Lave forretningsorden for turneringsudvalget  | Søren |  |
| Finde anden løsning end DM-medaljer til Jysk-Fynsk mesterskab og Sjællands cup | Mikkel |  |
| Planlæg nybegyndertræf og juniorcamp i efteråret 2019 | Tobias? | Bør måske have anden ansvarlig da Tobias har kassereposten |
| Lancere Curling Kick-Off kampagne med tilmeldingsside til opstart i den nye sæson | Henrik |  |
|  |  |  |